CELEX: 62006FO0080
Language: sk
Date: 2008-01-25
Title: Uznesenie Súdu pre verejnú službu (prvá komora) z 25. januára 2008. # Tineke Duyster proti Komisii Európskych spoločenstiev. # Verejná služba - Úradníci - Zjavná neprípustnosť. # Vec F-80/06.

UZNESENIE SÚDU PRE VEREJNÚ SLUŽBU (prvá komora)
      z 25. januára 2008
      Vec F‑80/06
      Tineke Duyster
      proti
      Komisii Európskych spoločenstiev
      „Verejná služba – Úradníci – Rodičovská dovolenka – Späťvzatie žiadosti o rodičovskú dovolenku – Prekážka začatého konania – Zjavná neprípustnosť“
      Predmet: Žaloba podaná podľa článku 236 ES a článku 152 AE, ktorou T. Duyster navrhuje najmä zrušiť rozhodnutie Komisie z 11. mája
         2006 o zamietnutí jej sťažnosti proti rozhodnutiu Komisie z 22. decembra 2005, ktorým bola vyhlásená za neprípustnú žiadosť
         podaná 6. decembra 2005, ktorou žiadala o skončenie svojej rodičovskej dovolenky so spätným účinkom k 8. novembru 2004
      
      Rozhodnutie: Žaloba sa zamieta ako zjavne neprípustná. Každý účastník konania znáša svoje vlastné trovy konania.
      
      Abstrakt
      1.      Konanie – Prípustnosť procesných dokumentov – Posúdenie v čase predloženia dokumentu
      (Rokovací poriadok Súdu prvého stupňa, článok 114)
      2.      Konanie – Námietka prekážky začatého konania
      1.      Rovnako ako sa prípustnosť žaloby posudzuje v čase jej podania, prípustnosť iných procesných dokumentov, akým je aj dokument,
         ktorým sa vzniesla námietka neprípustnosti, sa posudzuje v čase ich podania. Takýto výklad zabezpečuje dodržiavanie zásad
         právnej istoty a ochrany legitímnej dôvery.
      
      (pozri bod 42)
      Odkaz:
      Súdny dvor: 27. novembra 1984, Bensider a i./Komisia, 50/84, Zb. s. 3991, bod 8
      Súd prvého stupňa: 8. októbra 2001, Stauner a i./Parlament a Komisia, T‑236/00 R II, Zb. s. II‑2943, bod 49; 9. júla 2003,
         Commerzbank/Komisia, T‑219/01, Zb. s. II‑2843, bod 61
      
      2.      Žaloba, ktorá smeruje proti tým istým účastníkom konania, sleduje rovnaký cieľ a je založená na tých istých žalobných dôvodoch
         ako skôr podaná žaloba, musí byť zamietnutá ako neprípustná.
      
      (pozri bod 52)
      Odkaz:
      Súdny dvor: 19. septembra 1985, Hoogovens Groep/Komisia, 172/83 a 226/83, Zb. s. 2831, bod 9; 22. septembra 1988, Francúzsko/Parlament,
         358/85 a 51/86, Zb. s. 4821, bod 12
      
      Súd prvého stupňa: 14. júna 2007, Landtag Schleswig‑Holstein/Komisia, T‑68/07, neuverejnený v Zbierke, bod 16